Wat gebeur met jou vel as jy met grimering gaan slaap?Argieffoto. (Foto: Cottonbro Studio/Pexels) Ons almal was al daar. Jy kom laat by die huis ná ŉ lang en uitmergelende dag, jou bed wink en die heel laaste ding wat jy wil doen is om jou gesig te was. Volgens Felicia Keus, ŉ dosent in somatologie aan die Isa Carstens-skoonheidsakademie, behoort dit vir elke vrou byna taboe te wees om te gaan slaap sonder om haar grimering te verwyder. Is warm water of ŉ goedkoop gesiglappie dan genoeg om ons vel ordentlik te versorg voor slaaptyd? Felicia beantwoord dié en talle ander velsorgverwante vrae vanuit ŉ wetenskaplike perspektief in dié nuwe Maroela Media-podsendingreeks.